**DISPOZIŢIA**

**nr. 498 din 10 noiembrie 2021**

**pentru modificarea Dispoziției nr. 157 / 16.05.2014 privind constituirea**

**Comisiei de <LEGIS\_SELSTART>recepţie<LEGIS\_SELEND> a bunurilor achiziţionate de către Judeţul Cluj,**

**cu modificările și completările ulterioare**

Preşedintele Consiliului Judeţean Cluj,

Analizând Referatul nr. 39.475 / 03.11.2021 pentru modificarea Dispoziției nr. 157 / 16.05.2014 privind constituirea Comisiei de <LEGIS\_SELSTART>recepţie<LEGIS\_SELEND> a bunurilor achiziţionate de către Judeţul Cluj, cu modificările și completările ulterioare, întocmit de către Direcţia Generală Buget-Finanţe, Resurse Umane;

Ținând cont de prevederile art.2, ale art. 3 alin. (2), ale art. 58 alin. (1) și (3), ale art. 59 și ale art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

Luând în considerare adresa Direcției de Administrare și Exploatare a Stadionului Cluj Arena nr. 39475/02.11.2021;

În conformitate cu prevederile:

* Legii nr. 273 / 2006 privind finanţele publice locale, cu modificările şi completările ulterioare;
* Legii contabilității nr. 82 / 1991, republicată, cu modificările și completările ulterioare;
* Ordinului Ministrului Finanţelor Publice nr. 1917 / 2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările şi completările ulterioare;
* Legii nr. 98 / 2016 privind achiziţiile publice, cu modificările şi completările ulterioare;
* Hotărârii Guvernului nr. 395 / 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

**dispune:**

**Art. I.** Dispoziţia nr. 157 / 16.05.2014 privind constituirea Comisiei de recepţie a bunurilor achiziţionate de către Judeţul Cluj, modificată și completată prin Dispozițiile nr. 110/2016 și nr.408/2018, se modifică astfel:

1. Titlul dispoziţiei se modifică şi va avea următorul conţinut:

"Dispoziţia nr. 157 / 16.05.2014 privind constituirea Comisiilor de recepţie a bunurilor materiale achiziţionate de către Judeţul Cluj".

1. Art. 1 al. (3) se modifică și va avea următorul conținut:

**"Art. 1. (3)** Se numeşte Comisia de recepţie a bunurilor materiale specifice activității Direcției de Administrare și Exploatare a Stadionului Cluj Arena, în următoarea componenţă:

**Preşedinte:** Raul Ciucaș - referent

**Membri:** Viorel Vădan **-** referent

Oleg Baciu - inspector de specialitate"

**Art. II.** Cu ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane şi persoanele nominalizate la art. I.

**Art. III.** Prezenta dispoziţie se comunică prin intermediul secretarului judeţului, în termenul prevăzut de lege, Direcţiei Generale Buget-Finanţe, Resurse Umane, persoanelor nominalizate la art. I la prezenta Dispoziţie, d-lui Dragomir Porumb, precum şi Prefectului Judeţului Cluj.

**CONTRASEMNEAZĂ:**

**PREŞEDINTE, SECRETAR GENERAL AL JUDEȚULUI**

**ALIN TIȘE SIMONA GACI**